**Ondřej Trejbal** (s. 21. huhtikuuta 1999 Nové Město na Moravě, Tšekki) on tšekkiläinen jääkiekkopuolustaja, joka pelaa SM-liigajoukkue Saimaan Pallossa.

Ura
---

### Seuraura

Trejbal on HC Žďár nad Sázavoun kasvatti. Hän oli kaudella 2013–2014 seuran U16-joukkueen tehokkain puolustaja tehoilla 3+16=19, kuten myös kaudella 2014–2015 tehoilla 5+17=22. Kaudeksi 2015–2016 Trejbal siirtyi HC Pardubicen U18-joukkueeseen. Hän oli tehoilla 8+28=36 joukkueen paras syöttäjä ja tehokkain puolustaja. Trejbal sijoittui koko Tšekin U18-sarjan puolustajien pistepörssissä neljänneksi. Hän voitti myös Pardubicen sisäisen tehotilaston lukemalla +33. Kaudella 2016–2017 Trejbal oli seuran U20-joukkueen tehokkain puolustaja tehoilla 5+17=22. Hän debytoi samalla kaudella myös Pardubicen Extraliga-joukkueessa, jossa Trejbal pelasi yhden playout- ja yhden karsintasarjan ottelun. Hän teki Extraliga-debyyttinsä ensimmäisessä playout-ottelussa 7. maaliskuuta 2017 vieraissa PSG Zlínia vastaan. Trejbal merkittiin Pardubicen kakkospuolustajapariin Ctirad Ovčačíkin viereen. Hän sai ottelussa jääaikaa 13.19 minuuttia.

Trejbal aloitti kauden 2017–2018 Pardubicen U20-joukkueessa, mutta hän siirtyi jo alkukaudella Yhdysvaltoihin NAHL-junioriliigan Minnesota Wildernessiin. Trejbal oli joukkueen tehokkain puolustaja tehoilla 9+20=29. Des Moines Buccaneers varasi hänet 82. pelaajana USHL:n varaustilaisuudessa 2018, mutta Trejbal jatkoi kaudella 2018–2019 kuitenkin Wildernessissa. Hän oli joukkueen tehokkain puolustaja ja neljänneksi paras pistemies tehoilla 11+29=40, joilla Trejbal jakoi koko NAHL:n puolustajien pistepörssin seitsemännen sijan Lone Star Brahmasin Blake Evennoun kanssa. Hän voitti myös Wildernessin sisäisen tehotilaston lukemalla +10.

Vuodet 2019–2023 Trejbal kävi St. Cloud State Universityn yliopistoa. *Senior-vuotensa* 2022–2023 päätteeksi hän voitti NCHC:n mestaruuden.

Kaudeksi 2023–2024 Trejbal siirtyi 1+1-vuotisella ja syyskuun loppuun asti kestävän koeajan sisältävällä sopimuksella SM-liigajoukkue Saimaan Palloon. Tämän jälkeen hänen koejaksoaan jatkettiin kuukaudella. Trejbal teki ensimmäisen miesten pääsarjamaalinsa 28. lokakuuta 2023 KooKoota vastaan. Hän sai ottelussa myös syöttöpisteen Adam Helewkan tekemään maaliin. Kaksi päivää myöhemmin Trejbalin uutisoitiin saaneen SaiPaan jatkosopimuksen. Kaikkiaan hänen ensimmäinen pääsarjakautensa toi 56 runkosarjaottelussa tehot 1+9=10. Helmikuussa 2024 SaiPa käytti Trejbalin sopimuksessa olleen option ja teki hänen kanssaan vuoden mittaisen jatkosopimuksen.

### Maajoukkueura

Trejbal on pelannut 14 poikien maaottelua.

Muuta
-----

Trejbalin pikkuveli Michal pelasi jääkiekkoa hyökkääjänä A-junioriksi asti.

Tilastot
--------

|   |   | Runkosarja |   | Pudotuspelit |
| --- | --- | --- | --- | --- |
| Kausi | Joukkue | Liiga | O | M | S | Pist. | RM | O | M | S | Pist. | RM |
| 2016–2017 | HC Pardubice | Tšekki U20 | 41 | 5 | 17 | 22 | 10 | – | – | – | – | – |
| 2017–2018 | HC Pardubice | Tšekki U20 | 4 | 0 | 1 | 1 | 0 | – | – | – | – | – |
|  | Minnesota Wilderness | NAHL | 53 | 9 | 20 | 29 | 16 | 2 | 1 | 0 | 1 | 0 |
| 2018–2019 | Minnesota Wilderness | NAHL | 55 | 11 | 29 | 40 | 55 | – | – | – | – | – |
| 2019–2020 | St. Cloud State Univ. | NCHC | 28 | 0 | 6 | 6 | 16 | – | – | – | – | – |
| 2020–2021 | St. Cloud State Univ. | NCHC | 29 | 1 | 9 | 10 | 10 | – | – | – | – | – |
| 2021–2022 | St. Cloud State Univ. | NCHC | 31 | 2 | 9 | 11 | 8 | – | – | – | – | – |
| 2022–2023 | St. Cloud State Univ. | NCHC | 38 | 0 | 11 | 11 | 12 | – | – | – | – | – |
| 2023–2024 | SaiPa | SM-liiga | 56 | 1 | 9 | 10 | 12 | – | – | – | – | – |
| 1 kausi | yhteensä | SM-liiga | 56 | 1 | 9 | 10 | 12 | – | – | – | – | – |

Lähteet
-------

* Ondřej Trejbal The Internet Hockey Databasessa (englanniksi)
* Ondřej Trejbal Eurohockey-sivustolla (englanniksi)
* Ondřej Trejbal *Elite Prospects*. Everysport Media Group AB.  (englanniksi)

### Viitteet

1. 1 2 3 4 5  Ondřej Trejbal *Elite Prospects*. Everysport Media Group AB.  (englanniksi)
2. ↑  Elite Prospects - HC Zdar nad Sazavou U16 *eliteprospects.com*. Everysport Media Group AB. Viitattu 26.7.2023. (englanniksi)
3. ↑  Elite Prospects - HC Zdar nad Sazavou U16 *eliteprospects.com*. Everysport Media Group AB. Viitattu 26.7.2023. (englanniksi)
4. ↑  Elite Prospects - Czechia U18 Stats 2015-2016 *eliteprospects.com*. Everysport Media Group AB. Viitattu 26.7.2023. (englanniksi)
5. ↑  Elite Prospects - HC Dynamo Pardubice U18 *eliteprospects.com*. Everysport Media Group AB. Viitattu 26.7.2023. (englanniksi)
6. ↑  Elite Prospects - HC Dynamo Pardubice U20 *eliteprospects.com*. Everysport Media Group AB. Viitattu 26.7.2023. (englanniksi)
7. ↑  Rozestavení: PSG Zlín - HC Dynamo Pardunice, 07.03.2017 *hokej.cz*.  7.3.2017. BPA sport marketing a.s. ve spolupráci s eSports.cz, s.r.o. Viitattu 26.7.2023. (tšekiksi)
8. ↑  PSG Zlín - HC Dynamo Pardunice, 07.03.2017 *hokej.cz*.  7.3.2017. BPA sport marketing a.s. ve spolupráci s eSports.cz, s.r.o. Viitattu 26.7.2023. (tšekiksi)
9. ↑  Elite Prospects - Minnesota Wilderness *eliteprospects.com*. Everysport Media Group AB. Viitattu 26.7.2023. (englanniksi)
10. ↑  Elite Prospects - NAHL Stats 2018-2019 *eliteprospects.com*. Everysport Media Group AB. Viitattu 26.7.2023. (englanniksi)
11. ↑  Elite Prospects - Minnesota Wilderness *eliteprospects.com*. Everysport Media Group AB. Viitattu 26.7.2023. (englanniksi)
12. ↑  Hurmerinta, Eero: SaiPalle tšekkivahvistus yliopistosarjasta *Jatkoaika.com*.  26.7.2023. Jatkoaika r.y. Viitattu 26.7.2023.
13. ↑  Saipa - Kookoo, 28.10.2023 *liiga.fi*.  28.10.2023. Jääkiekon SM-liiga Oy. Viitattu 15.2.2024.
14. ↑  Puolustaja Ondřej Trejbal jatkaa SaiPassa *saipa.fi*.  30.10.2023. Liiga-SaiPa Oy. Viitattu 30.10.2023.
15. ↑  Puolustajat Peetu Kiukas ja Ondrej Trejbal jatkavat SaiPassa *saipa.fi*.  15.2.2024. Liiga-SaiPa Oy. Viitattu 15.2.2024.
16. ↑  Ondřej Trejbal *hokej.cz*. BPA sport marketing a.s. ve spolupráci s eSports.cz, s.r.o. Viitattu 26.7.2023. (tšekiksi)
17. ↑  Micahl Trejbal *Elite Prospects*. Everysport Media Group AB.  (englanniksi)

SaiPa – SM-liiga
6 Airola |
7 Rajaniemi |
10 Kivenmäki |
11 Karvinen |
12 Laakso |
15 Lohisalo |
19 Tiihonen |
21 Appelgren (**A**) |
22 Aho |
22 Loukkojärvi |
26 Ruusunen |
28 Niemelä (**A**) |
30 Piiroinen |
31 Kiviaho |
33 Vuorinen |
35 Varis |
39 Ojantakanen |
46 Kiukas |
51 Kalapudas |
55 Trejbal |
57 Hokkanen |
62 Tauslahti |
70 Naukkarinen |
71 Siikonen (**C**) |
74 Tammela |
77 Hietala |
80 Vainikainen (**A**) |
82 Lapid |
90 Lipiäinen |
-- Gabriel |
-- Hiltunen  

Valmentajat Hämäläinen – Immonen – Goldberg – Ore – Ropo – Kadera